Ńdɔ̄ é mod nyɔ́ á ngākə ai ma á ńsəŋ, ḿfág yǎ âkoé a kə́ ai ma étūn ndá é ngábə́ bəbəgə ǹsəŋ, nálā wâtian nâ: á ndá yād, ḿfág yā âkoé, 2á ḿfǐm yā ńsəŋ, ó ngábə́ mɔŋɔlɔ mə́ mɔ́ ńtɛd á ńtīē, ḿfág yā âkoé, mɔŋɔlɔ mə́ mɔ́ məwóm mə́tán á ndam. 3Ósū mɔŋɔlɔ mə́ mɔ́ mə̄wóm mə́bɛ̄ mə́ ńsə̌ŋ yā ńnə̄m étē ai ósū ńtáán mə́kɔ́g yā ńsə̌ŋ yā ńsəŋ, bilodo zěn bí ngábə́ bivɔ́g bí bə̄də́ ébí bīvɔ́g á yób miǹlɔŋ mílɛ́. 4Zěn é tɔá bitun bí ndá ósú, mɔŋɔlɔ mə́ mɔ́ awômo á ndam ḿfág yǎ ńnə̄m étē, mɔŋɔlɔ mə́ mɔ́ ńtɛd á ńtīē; mim̀bɛ́ myábán mí bəbəg̣ə ḿfág yā âkoé. 5Bítun bí ndá yā yób bí ngábə́ óbə̄bân, amú elodo zěn é dzâ afólā yā étēde, bí ńtɔ̄á óbə̄bân abuí a lodo bítǔn yā sí ai ébí yā zə̄zǎŋ ndá. 6Amú bí ngábə́ ǹkabán ngab élɛ́, təge ai məndíé anə́ á ńsəŋ, ású tē bí ngábə́ óbə̄bân abuí a lodo ébí yā sí ai ébí yā zə̄zǎŋ ndá a tádígi á sí. 7M̀fǐm yā ńsəŋ, á mgbág bitun bí ndá yā ńsəŋ, á ńsəŋ á yād bitun bí ndá, ó ngábə́ mɔŋɔlɔ mə́ mɔ́ məwóm mə́tán á ńtīē. 8Amú bitun bí ndá yā ǹsəŋ bí ngábə́ mɔŋɔlɔ mə́ mɔ́ məwóm mə́tán á ńtīē ébí bí ngábə́ á ńsəŋ ndá tə́mpɛl bí ngábə́ mɔŋɔlɔ mə́ mɔ́ ńtɛd. 9Á bitun bí ndá á sī, m̀bɛ́ ó ngábə́ ḿfág yǎ ńtólē dzób ó bəbəg̣ə ḿfág yā ńsəŋ. 10Á ndam m̀fǐm yā ńsəŋ, ḿfág yǎ á ńkiɛ́, á ǹsəŋ á yād ai ndá, bitun bí ndá bí ngábə́, 11zěn é lodo á ńsə̌ŋ bitun bí ndá, anə́ fə ósū bitun bí ndá yā âkoé bí ngábə́ ǹtíé ai ndam dzam də́dā, mə́nyii ai mə̄kwí dzam də́dā, mim̀bɛ́ ai ǹlóŋán dzam də́dā. 12Á bitun bí ndá yā ḿfág yǎ á ńkiɛ́, m̀bɛ́ ó ngábə́ a mə̄tádí mə́zēn mə́sə, á mgbág m̀fim ḿfág yǎ á yād á ńtólē dzób, á mə̄nyíí.